સિયાંગના ભારત પ્રવેશસ્થળ ગેલીંગથી પાસીઘાટ સુધીનો 200 કિ.મી.નો માર્ગ વિશ્વના શ્રેષ્ઠ રીવર રાફ્ટીંગ રેપીડ્સ ધરાવે છે. ગેલીંગ પાસેનું એક સ્થળ કે જે ‘બીગ બેન્ડ’ના નામે ઓળખાય છે. ત્યાં આવેલ રેપીડ ખાતે એક સેકન્ડમાં 150 ફૂટ નીચે પડાય તેવી ભૂસંરચના છે. થોડાં વર્ષો પહેલાં અહીં નેશનલ જ્યોગ્રાફિક ચેનલ માટે અમેરિકી સર્વેયરોએ હવાઈ સર્વેક્ષણ કરી તારણ કાઢ્યું હતું કે, આ જગ્યાએથી ક્યારેક રીવર રાફ્ટીંગ થઈ શકશે નહીં. બીગ બેન્ડને યાદ કરતાં ગેલીંગથી પાસીઘાટ સુધી આવતી સિયાંગ રીવર રાફ્ટીંગના ચાહકો માટે સ્વર્ગ સમાન છે. પાસીઘાટ પછી આસામમાં પ્રવેશતી સિયાંગ નારીમાંથી નર સ્વરૂપ-બ્રહ્મપુત્ર ધારણ કરે છે. આસામના મેદાન પ્રદેશોમાં વસતી પ્રજાને જીવન આપનારી અને દર વર્ષે છલકાઈને સર્વનાશ વેરતા બ્રહ્માના પુત્રનું નામ ધરાવતી આ નદી બાંગ્લાદેશ સુધી લંબાઈને ગંગાને મળી વિશ્વનો સૌથી મોટો મુખ્ય પ્રદેશ સુંદરવન સર્જે છે. સિયાંગની સંગાથે પાસીઘાટ પહોંચી ગયા તો, હવે પાસીઘાટને માણીએ.